Ego Odo, filius ducis Burgundię, et ego Giraudus, Dei gratia Castellionensis abbas, presentibus et futuris notum facimus, quod pariter de hominibus et feminabus nostris de Castellione et de castellania communitatem fecimus, conditione tali, quod si homo abbatis feminam ducis in uxorem duxerit, nullam potestatem habebit dux capiendi in eis talliam nec in pueris eorum, donec ad talem ętatem pervenerint, quod a patre vel a matre debeant separari. Similiter si homo ducis feminam abbatis in uxorem duxerit, nullam potestatem habebit abbas capiendi in eis talliam nec in pueris ipsorum, donec ad talem ętatem pervenerint, quod a patre vel a matre debeant separari. Hujus rei testes sunt Anselmus, miles, de Balnes; Boinus, tunc prepositus; Petrus, tunc major; Petrus Rufus. Actum est hoc anno incarnati Verbi M°C° nonagesimo.